Diari Oficial de la Generalitat Valenciana


Sumari del DOGV 7693, del 08-01-2016 (2015/9814)

Notificació de la sentència i de la interlocutòria d'aclariment dictades en el procediment de guarda i custòdia número 1292/2014.
---------------------------------------------------------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9814


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència i de la interlocutòria d'aclariment dictades en el procediment de guarda i custòdia número 1292/2014. [2015/9814]  
Judici: família, guarda, custòdia o aliments fills menors no matrimonials no consensuats número 001292/2014.  
Part demandant: Omar Khaouader.  
Part demandada: Oana-Dorina Hriscan.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat sentència, de data 18 de novembre de 2015, i interlocutòria, de data 30 de novembre de 2015, que tenen el text que, literalment, és com segueix:  
  
«Dispositiva  
Estime la demanda interposada per la procuradora dels tribunals M.ª Enriqueta Seller Roca de Togores, que actua en nom i representació d'Omar Khaouader, contra Oana-Dorina Hriscan, declarada en situació legal de rebel·lia processal, i dispose les mesures definitives següents sobre la filla menor en comú, M. K.:  
1. L'exercici de la pàtria potestat sobre la menor, M. K., serà exclusiu pel pare, Omar Khaouader.  
L'exercici exclusiu de la pàtria potestat implica l'adopció per part de la mare de totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars que cal realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya cap despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme, sense que pel que fa a això tinga prioritat el progenitor amb qui es trobara la menor en el moment de ser realitzat; el canvi de domicili, i l'autorització per a l'eixida del territori nacional.  
  
2. La menor quedarà sota la guarda i custòdia exclusiva de son pare, Omar Khaouader.  
  
3. No s'estableix cap règim de visites a favor del progenitor no custodi, Oana-Dorina Hriscan.  
4. Oana-Dorina Hriscan haurà de satisfer, amb caràcter mensual (dotze mensualitats anuals), en concepte de pensió d'aliments per a la seua filla, la quantitat de 150 euros, que haurà d'ingressar en el compte designat pel pare, per anticipat i dins dels cinc primers dies de cada mes. L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur. Aquesta actualització es produirà de manera automàtica, sense necessitat de cap requeriment previ i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza, i permetrà tal càlcul l'opció ?vol actualitzar una renda?- de la pàgina web de l'Institut Nacional d'Estadística.  
L'impagament de l'anterior pensió podrà ser constitutiu d'un delicte d'abandó de família, establit en l'article 227 del Codi Penal, i castigat amb pena de presó o multa.  
A més, ambdós progenitors hauran de satisfer la meitat de les despeses extraordinàries de la seua filla, i serà pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o per obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que l'haja abonat íntegrament, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la realització d'aquest requerirà autorització judicial, la qual podrà obtenir-se, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, que podrà obtenir-se, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això sense fer expressa imposició a cap de les parts quant a les costes causades en aquesta instància.  
Notifiqueu a les parts aquesta resolució, amb la indicació que, en contra, s'hi pot interposar un recurs d'apel·lació, que haurà de preparar-se per escrit, presentat davant d'aquest jutjat en el termini dels 20 dies següents a la notificació, indicant els pronunciaments de la resolució que s'impugnen, tot això davant l'Audiència Provincial d'Alacant (Secció Novena amb seu a Elx).  
Porteu-ne l'original al llibre de les de la seua classe, expediu un testimoniatge i incorporeu-lo a les actuacions.  
Així ho ordena, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe.»  
  
«Interlocutòria  
Elx, 30 de novembre de 2015  
S'ha informat de l'anterior escrit de la procuradora dels tribunals, la senyora Seller i Roca de Togores, uniu-lo.  
  
Antecedents de fet  
Únic. Que mitjançant aquest escrit l'esmentada procuradora sol·licita, en la representació que consta en les actuacions, un aclariment de la sentència dictada en les actuacions.  
  
Fonaments de dret  
Únic. La petició formulada ha de meréixer una acollida favorable, ja que examinades les actuacions cal observar l'error material següent:  
  
En la decisió, en el primer paràgraf de la mesura primera, relativa a la pàtria potestat, on diu: ?mare?, ha de dir: ?pare?, ja que constar clarament que l'exercici exclusiu de la pàtria potestat sobre la menor s'havia atorgat al pare.  
Vistos els articles esmentats i tots els altres que hi són aplicables de manera general i pertinent.  
  
Part dispositiva  
Es rectifica la sentència dictada en aquestes actuacions en els termes indicats.  
Notifiqueu aquesta interlocutòria a les parts personades, i feu-los saber que aquesta resolució és ferma ja que no es procedent en contra cap recurs, sense perjudici del que siga procedent contra la sentència.  
Així ho disposa, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit judicial.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, el lletrat de l'Administració de Justícia ha ordenat publicar aquest edicte en el Diari Oficial de la Comunitat Valenciana, a fi de portar a efecte la diligència de notificació a Oana Dorina Hriscan.  
  
Elx, 30 de novembre de 2015.- El lletrat de l'Administració de Justícia: Francisco Javier García Navarro.